text: Farvel og 10 mio. tak
  13 november 2015 kl. 14.08
  Sundhedsdirektør Jens Elkjær får måske op mod 10 mio. ved fratrædelse.
  
  Regionrådsformand Stephanie Lose siger til DR Fyn, at hun vil kæmpe for en rimelig fratrædelsesordning. Der bliver tale om mange millioner.
  Den konservative Lasse Krull vurderer således, at det kan koste regionen op til syv mio. kr.:
  - Han skal have tre års løn plus en kompensation på nogle millioner, siger Lasse Krull.
  Jens Elkjær fik en årsløn på godt to mio. kr.
  Vibeke Syppli fra Enhedslisten vurderer, at regningen kan blive endnu større:
  - Det kan være op til ti millioner, siger hun til DR Fyn.
  